
COMUNICAT DE PRESĂ
privind demararea implementării proiectului “Formarea profesională și consolidarea capacității la nivelul sistemului judiciar”, finanțat în cadrul Mecanismului Financiar Norvegian 2014-2021



La data de 28 februarie 2019, Consiliului Superior al Magistraturii, în calitate de Promotor de Proiect, a semnat contractul de finanțare aferent proiectului “Formarea profesională și consolidarea capacității la nivelul sistemului judiciar”, finanțat în cadrul Mecanismului Financiar Norvegian 2014-2021, programul “Justiție”.  

Proiectul beneficiază de un buget de 19.495.910 lei (4.100.000 de euro) și o perioadă de implementare de 36 de luni, fiind derulat de către Consiliul Superior al Magistraturii în parteneriat cu Administrația Națională a Instanțelor din Norvegia, Institutul Național al Magistraturii și Școala Națională de Grefieri.

Obiectivul general constă în consolidarea sistemului judiciar prin îmbunătățirea eficienței acestuia, precum și dezvoltarea conceptului de cultură juridică europeană la nivelul sistemului judiciar din România, proiectul fiind structurat pe atingerea a patru rezultate:
· Realizarea formării profesionale în ceea ce privește conceptele legale europene în domenii actuale in vederea creșterii eficienței și calității procesului de luare a deciziilor la nivelul sistemului;
· Realizarea formării profesionale în domeniul tehnicilor de audiere a minorilor, asigurând astfel crearea unui mediu judiciar favorabil minorilor; 
· Îmbunătățirea accesului la justiție, în special pentru grupurile vulnerabile, inclusiv prin cooperarea cât mai deschisă cu autoritățile publice cu competențe în domeniu, precum și cu organizațiile non-guvernamentale;
· Consolidarea capacității administrative și a eficienței sistemului judiciar prin dezvoltarea infrastructurii tehnice și IT. 

[bookmark: _GoBack]In cadrul proiectului se vor organiza peste 110 activități de formare profesională, în domenii precum achiziții publice, reguli procedurale aplicabile litigiilor administrative, procedura fiscală - executarea silită fiscală, formarea practică a personalului auxiliar, jurisprudența Curții Europene a Drepturilor Omului, executarea pedepselor și a măsurilor privative de libertate dispuse de organele judiciare în cursul procesului penal, cooperare judiciară în materie civilă și penală, la care vor participa peste 2.000 de judecători, procurori și alți profesioniști din cadrul sistemului judiciar. 
De asemenea, 375 de profesioniști din cadrul sistemului judiciar vor fi pregătiți în domeniul tehnicilor de audiere a minorilor, prin organizarea de activități de formare profesională, precum și a unei vizite de studiu în Norvegia, iar 210 profesioniști din afara sistemului judiciar vor fi pregătiți în domeniul aplicării remediilor legale pentru grupurile vulnerabile. 
Nu în ultimul rând, în cadrul proiectului se vor achiziționa echipamente IT hardware  precum și echipamente IT software pentru Consiliul Superior al Magistraturii, Institutul Național al Magistraturii, Școala Națională de Grefieri și instanțe.

Informații detaliate privind proiectul se regăsesc pe pagina de internet dedicată, iar informații privind Mecanismul Financiar Norvegian 2014- 2021 se regăsesc pe pagina de internet https://eeagrants.org şi www.eeagrants.ro . 




























DATE DE CONTACT:
Consiliul Superior al Magistraturii 
București, Calea Plevnei nr. 141B, sector 6 
Tel: +4 (021) 319.81.89, Fax: +4 (021) 311.69.44
Website: www.csm1909.ro 




                                                                                                                                          




Proiectul “Formare profesională și consolidarea capacității la nivelul sistemului judiciar” este finanțat prin Mecanismul Financiar Norvegian 2014-2021

